31. 10. 81 De Europæiske Fællesskabers Tidende Nr. L 312/71 KOMMISSIONENS FORORDNING (EØF) Nr. 3139/81 af 30. oktober 1981 om ændring af forordning (FØF) nr. 2942/80 om forskrifter for interventionsor- ganernes opkøb af olivenolie KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning nr. 136/66/ EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EØF) nr. 3454/80 (?), særlig artikel 12, stk. 4, og ud fra følgende betragtninger : det er forekommet, at der har været uenighed mellem tilbudsgivere og interventionsorganet om kvaliteten af den olie, der er tilbudt til intervention ; der bør fastsæt- tes passende foranstaltninger til bilæggelse af sådanne tvister ; indtil der bliver fastlagt en fællesskabsmetode til un- dersøgelse af de organoleptiske karakteristika for den olie, der tilbydes til intervention, bør Kommissionen have oplyst navnene på de organer, der varetager denne undersøgelse i medlemsstaterne ; det er for at kunne gennemføre en harmonisering mel- lem interventionsorganernes indkøbsbetingelser og betingelserne på verdensmarkedet nødvendigt at fast- sætte betalingsfrister for den olie, der opkøbes af inter- ventionsorganet ; følgelig bør forordning (EØF) nr. 2942/80 ?) ændres ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Fedtstoffer — UDSTEDT FØLGENDE FORORDNING : Artikel 1 I forordning (EØF) nr. 2942/80 foretagés følgende ændringer : 1. I artikel 2 indsættes som stk. 3: »3. —Konstaterer interventionsorganet, at den olie, der leveres til intervention, ikke opfylder kravene til den kvalitet, hvorunder den er blevet tilbudt, kan det pågældende tilbud trækkes tilbage. I så tilfælde påhviler de eventuelle udgifter til indlagring, oplagring og udlagring af olien den per- son, der har tilbudt olien.«. 2. I artikel 3, stk. 2 indættes følgende afsnit : »For så vidt angår jomfruolie, ekstra, sker undersø- gelsen af de organoleptiske karakteristika efter en fælleskabsmetode. Indtil denne metode bliver fastlagt, foretager med- lemsstaterne ovennævnte undersøgelser efter deres egne metoder og meddeler Komissionen, hvilke for- anstaltninger de har truffet i denne henseende.«. 3. I artikel 3 indsættes som stk. 4: »4. Betalingen for den olie, interventionsorganet køber, sker inden for en frist, der starter den 30. dag efter interventionsorganets overtagelse af olien og slutter den 45. dag efter denne dato.«. Artikel 2 Denne forordning træder i kraft den 1. november 1981. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. oktober 1981. (1) EFT nr. 172 af 30. 9. 1966, s. 3025/66. (?) EFT nr. L 360 af 31. 12. 1980, s. 16. (?) EFT nr. L 305 af 14. 11. 1980, s. 23. På Kommissionens vegne Poul DALSAGER Medlem af Kommissionen